Tegniese ontleding: Optimisme vir Gold Fields terug | Netwerk24
Deur Frans de Klerk en Christelle de Klerk 23 September 2019 05:45
Die stogastiese aanwyser dui daarop dat die aandeel oorverkoop is. Die twee gemiddeldes op dié aanwyser het mekaar na bo gekruis, wat impliseer dat optimisme weer terugkeer ná winsneming.
’n Dalende wig (positief) is sigbaar, wat bo lyn B (R70,70) bevestig sal word.
Die eerste teken van tegniese krag sal bo lyn A (R70,98) sigbaar wees. Let daarop hoe naby mekaar lyn A en lyn B aan mekaar is. Dit bevestig die belangrikheid van hierdie weerstandsvlakke.
’n Venster na bo is oop tussen R86,97 en R87,91, wat kan dui op ’n koopgeleentheid. ’n Venster sluit altyd, maar dit kan dae, weke of maande neem.
Spekulante: Koop of oorweeg ’n langposisie bo lyn A (R70,98) maar gebruik R66,10 as keerverlies om kapitaal te beskerm. Die moontlike teikens na bo is: R73,26; R74,70; R75,90; R76,98; R78,62; en R80;70 of selfs die venster wat by R87,91 sluit, indien die kopers in beheer bly.
Medium- tot langtermynbeleggers: Die 40-weke- bewegende gemiddelde (R63,40) is steeds ’n steun, wat impliseer dat die langtermynsentiment teenoor die aandeel verander na positief.
Meer oor: Frans En Christelle De Klerk | Tegniese Ontleders | Spekulante
ZAR/GBP 19,11 (1)
Gold 1489,32 (55)
Palladium 1768,13 (481)
Platinum 893,52 (866)
Silver 17,67 (24)